ଭୁବନେଶ୍ୱର, ସେପ୍ଟେମ୍ବର ୨(ଲୋକାଲ ୱାୟାର): ଜଳ ଉତ୍ସର ସଠିକ ପରିଚାଳନା ଓ ଜଳର ଉପଲବ୍ଧତାକୁ ଭିତ୍ତି କରି କୃଷକ ସମ୍ପ୍ରଦାୟକୁ ଫସଲ ଚୟନ କ୍ଷେତ୍ରରେ ସହାୟତା ପ୍ରଦାନ ପାଇଁ ରାଜ୍ୟ ସରକାରଙ୍କ କୃଷି ଓ କୃଷକ କଲ୍ୟାଣ ବିଭାଗ ସମସ୍ତ ଜିଲ୍ଲାପାଳଙ୍କୁ କୃଷି ଜଳ ପରିଚାଳନା (ସିଡବ୍ଲୁବି) କ୍ରିୟାନ୍ୱୟନ ପାଇଁ ଜିଲ୍ଲା ସ୍ତରୀୟ କମିଟି ଗଢ଼ିବାକୁ କହିଛନ୍ତି ।
ଫାଉଣ୍ଡେସନ ଫର ଇକୋଲଜିକାଲ ସିକ୍ୟୁରିଟି (ଏଫଇଏସ) ଦ୍ୱାରା ବିକଶିତ ସିଡବ୍ଲୁବି ଏକ କୃଷକ କୈନ୍ଦ୍ରିକ ସାଧନ ଯାହା ମାଧ୍ୟମରେ କୃଷକମାନେ ଜଳ ବ୍ୟବହାର ପରିମାଣ ତୁଳନାରେ ବର୍ଷା, ଝର ଓ ଭୂପୃଷ୍ଠ ସ୍ରୋତ ଦ୍ୱାରା ପୁନଃଭରଣ ସୀମା ଅତିକ୍ରମ କରୁନଥିବା ସ୍ଥାନରେ ଜଳ ଉତ୍ସର ସଠିକ ପରିଚାଳନା କରିପାରିବେ ।
ଜୁନ ୨୦୧୮ରେ ରାଜ୍ୟ ସରକାର ଏଫଇଏସ ସହ ରାଜିନାମା କରି ଭୂମି କ୍ଷମତା ଆକଳନ କରିବା ପାଇଁ ବୈଷୟିକ ତାଲିମ ପ୍ରଦାନ ଓ ରାଜ୍ୟର ସମସ୍ତ ଜିଲ୍ଲାରେ ସିଡବ୍ଲୁବି ଗଢିବାକୁ ନିଷ୍ପତ୍ତି ନେଇଥିଲେ ।
ସିଡବ୍ଲୁବି ମାଧ୍ୟମରେ କୃଷକ ସମ୍ପ୍ରଦାୟ ବୃଷ୍ଟିପାତ ତଥ୍ୟ ସଂଗ୍ରହ କରିପାରିବା ସହ ଘରୋଇ ଆବଶ୍ୟକତା ପୂରଣ କରିସାରିବା ପରେ ଫସଲ ପାଇଁ ଉପଲବ୍ଧ ଜଳ ସମ୍ପର୍କରେ ତଥ୍ୟ ଜାଣିପାରିବେ ।
କମ୍ ବୃଷ୍ଟିପାତ କ୍ଷେତ୍ରରେ ଫସଲ ଯୋଜନା ପ୍ରସ୍ତୁତ ପାଇଁ ସମ୍ପ୍ରଦାୟର ସଦସ୍ୟମାନେ ଆଲୋଚନା ମାଧ୍ୟମରେ ଭିନ୍ନ ଫସଲ କରି ଫସଲ ନଷ୍ଟ ରୋକିପାରିବେ ବୋଲି କୃଷି ବିଭାଗର ପ୍ରମୁଖ ସଚିବ ସୌରଭ ଗର୍ଗ କହିଛନ୍ତି ।
କୃଷକ ସମ୍ପ୍ରଦାୟର ପ୍ରମୁଖ କାର୍ଯ୍ୟ ମଧ୍ୟରେ ରହିଛି ବୃଷ୍ଟିପାତ, ବୋରୱେଲ ଗଣନା, ଜଳ ଅମଳ ଢାଞ୍ଚା, ଭୂତଳ ଜଳ ସ୍ତର, ଋତୁ ପରିବର୍ତ୍ତନ, ଖରିଫ ଓ ରବି ଫସଲ ଉପରେ ଏହାର ପ୍ରଭାବ ଓ ସେମାନଙ୍କ ଗାଁର ସୀମା ମଧ୍ୟରେ ଗ୍ରହଣ କରାଯାଇଥିବା କ୍ଷେତ୍ର ଉପଚାର ପଦ୍ଧତି ଆଦି ସମ୍ପର୍କରେ ତଥ୍ୟ ସଂଗ୍ରହ ।
ପରବର୍ତ୍ତୀ ପଦକ୍ଷେପରେ ସଂଗୃହୀତ ତଥ୍ୟର ବିଭିନ୍ନ ଏଜେନ୍ସି ଦ୍ୱାରା ଧାର୍ଯ୍ୟ ବୈଜ୍ଞାନିକ ମାନଦଣ୍ଡ ଅନୁଯାୟୀ ଜଳର ଉପଲବ୍ଧତା, ସ୍ଥାନୀୟ ଅଞ୍ଚଳର ପୁନଃଭରଣ କ୍ଷମତା ଅନୁଯାୟୀ ନିର୍ଦ୍ଦିଷ୍ଟ ଫସଲ ଋତୁରେ ବ୍ୟବହାର ଓ ଭୂତଳ ସଂରଚନାରେ ଜଳ ଧାରଣ କ୍ଷମତାର ମୂଲ୍ୟାୟନ କରିବା ବୋଲି ସେ କହିଛନ୍ତି ।
ଚାହିଦା ଅନୁଯାୟୀ ଜଳ ପରିଚାଳନା ପାଇଁ ସମ୍ପ୍ରଦାୟର ସଦସ୍ୟମାନଙ୍କୁ ସରକାର ସେମାନଙ୍କ ଜଳ ସଂସାଧନ ବୃଦ୍ଧି ପାଇଁ କରିଥିବା କାର୍ଯ୍ୟକ୍ରମ ସମ୍ପର୍କରେ ସୂଚନା ପ୍ରଦାନ କରାଯିବ ।
ସିଡବ୍ଲୁବି ଆପଣାଇବାର ଲାଭଗୁଡ଼ିକ ମଧ୍ୟରେ ଚାଷୀଙ୍କ ମଧ୍ୟରେ ଜଳ ସଂସାଧନ ଓ ଉନ୍ନତ ଜଳସେଚନ ପ୍ରଣାଳୀ ପାଇଁ ଜଳ ସଂରକ୍ଷଣ ଉପକରଣ ସମ୍ପର୍କରେ ସଚେତନତା ବୃଦ୍ଧି ସାମିଲ ଅଛି ।
କୃଷକ ସମ୍ପ୍ରଦାୟକୁ ଭିତ୍ତି କରି ଯୋଜନା ପ୍ରସ୍ତୁତି ଓ ନିରୀକ୍ଷଣ ପ୍ରକ୍ରିୟା ହେଉଥିବାରୁ ସେମାନେ ଉପଯୋଗୀ ନିୟାମକ ସଂସ୍ଥା ଭାବେ ବ୍ୟତିକ୍ରମ ଚିହ୍ନଟ ଓ ସ୍ୱନିୟମନ ପାଇଁ ଉପଯୁକ୍ତ କାର୍ଯ୍ୟପନ୍ଥା ବାଛି ପାରିବେ ବୋଲି ଗର୍ଗ କହିଛନ୍ତି ।
ଏଫଇଏସ ପରିବେଶ ଅନୁଯାୟୀ ଉନ୍ନତ କୃଷି ପଦ୍ଧତିକୁ ପ୍ରୋତ୍ସାହନ ଦେବା ପାଇଁ ସହାୟକ ହେବା ସହ ସମଗ୍ର ଲ୍ୟାଣ୍ଡ ସ୍କେପ ମୂଲ୍ୟାୟନ ଓ ପୁନରୁଦ୍ଧାର ସାଧନ, ଭୌଗୋଳିକ ସୂଚନା ପ୍ରଦାନ କରି କୃଷକମାନଙ୍କୁ ସିଡବ୍ଲୁବି ପ୍ରସ୍ତୁତ କରିବାରେ ସାହାଯ୍ୟ କରିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
